สุวรรณภูมิพร้อมบริหารจัดการขนส่งสินค้าในเขตฟรีโซน
สุวรรณพร้อมเข้าเป็นผู้บริหารและจัดการด้านการขนส่งสินค้าในเขตปลอดอากร
26 ก.พ. 2553

สุวรรณพร้อมเข้าเป็นผู้บริหารและจัดการด้านการขนส่งสินค้าในเขตปลอดอากร
นายนิรันดร์ ธีรนาทสิน ผู้อำนวยการท่าอากาศยานสุวรรณภูมิ บริษัท ท่าอากาศยานไทย  (ทอท.) เปิดเผยภายหลังจากที่คณะกรรมการ ทอท. ได้รับทราบเรื่องที่ ทอท. พิจารณาบอกเลิกสัญญากับบริษัท ไทย แอร์พอร์ตส์ กราวด์ เซอร์วิสเซส  (TAGS) ซึ่งเป็นผู้บริหารจัดการเขตปลอดอากร ทสภ. แล้วว่า ทอท. จะดำเนินการคัดเลือกผู้ประกอบการมาบริหารจัดการภายในเขตปลอดอากรแทน TAGS ในลักษณะของงานจ้างเหมาบริการ (Outsource) ซึ่งคาดว่าจะใช้ระยะเวลาในการคัดเลือกประมาณ 3 เดือน 
อย่างไรก็ตาม ระหว่างคัดเลือกผู้ประกอบการรายใหม่นั้น ทาง ทสภ. พร้อมเข้าเป็นผู้บริหารและจัดการด้านการขนส่งสินค้าในเขตปลอดอากรทันทีตั้งแต่วันที่ 5 มี.ค. 2553 โดยจะจ้างผู้บริหารและจัดการในเรื่องต่างๆ เป็นการชั่วคราวจนกว่าจะได้ผู้ประกอบการรายใหม่  ทั้งนี้ เพื่อเป็นการช่วยเหลือพนักงานของ TAGS เดิม ทสภ. จะเจรจากับผู้รับจ้างรายใหม่ให้พิจารณารับพนักงานดังกล่าวเข้าทำงานด้วย ซึ่งคาดว่าไม่น่าจะเกิดปัญหาแต่อย่างใด